Protokoll sentralstyremøte 01/18

Norges Blindeforbunds Ungdom

6-8.mars 2018, Sporveisgata 10, Oslo

Tilstede: Bernt Wu, Solveig Marie Oma, Fatuma Abdi og Tanita Thomassen

Forfall: Stian Snoen, Joakim Ramsland og Andreas Lindrupsen

Fra administrasjonen: Trine-Lise Østlund Blime (referent)

Innholdsfortegnelse

[SAK 001/18 Godkjenning av innkalling og saksliste 2](#_Toc514936671)

[SAK 002/18 Orienteringer 2](#_Toc514936672)

[A) Landsstyremøte Blindeforbundet Tanita skal representere NBfU på Landsstyremøtet i Blindeforbundet. Hun orienterte om de sakene som skulle opp på møtet. 2](#_Toc514936673)

[B) Møte med NHfU 3](#_Toc514936674)

[C) Møte med Unn Ljøner Hagen og Arnt Holte 3](#_Toc514936675)

[D) Ungdomspanel i statped 3](#_Toc514936676)

[E) Brukerkonferanse Statped 3](#_Toc514936677)

[F) Brukerutvalget Nordahl-utvalget 3](#_Toc514936678)

[SAK 003/18 Invitasjoner 4](#_Toc514936679)

[A) Barne- og ungdomstinget (BUT) 4](#_Toc514936680)

[B) Landsmøte DBSU 4](#_Toc514936681)

[C) Frokostmøte om arbeid 4](#_Toc514936682)

[SAK 004/18 Utvalgene i NBfU 4](#_Toc514936683)

[A) Interessepolitisk utvalg 4](#_Toc514936684)

[B) Internasjonalt utvalg 5](#_Toc514936685)

[SAK 005/18 Regionene Rundt 5](#_Toc514936686)

[SAK 006/18 NBfU i Media og sosiale medier 6](#_Toc514936687)

[SAK 007/18 Evaluering NBfU-konferansen 7](#_Toc514936688)

[SAK 008/18 Evaluering av Spark VM 8](#_Toc514936689)

[SAK 009/18 The Gathering 8](#_Toc514936690)

[SAK 010/18 Tillitsvalgtskonferansen 2018 8](#_Toc514936691)

[SAK 011/18 Landsmøtet 2018 9](#_Toc514936692)

[SAK 012/18 Arendalsuka 2018 9](#_Toc514936693)

[SAK 013/18 NBfU på sommerleirene 9](#_Toc514936694)

[SAK 014/18 Søknader som er sendt inn til diverse støtteordninger og oppfølging av fremtidige søknader 10](#_Toc514936695)

[SAK 015/18 Årsmelding fra trygghetsgruppen 10](#_Toc514936696)

[SAK 016/18 Status - oppfølging av målplan 11](#_Toc514936697)

[SAK 017/18 #Metoo og rutiner ved varsler 12](#_Toc514936698)

[SAK 018/18 GDPR og personvern 12](#_Toc514936699)

[SAK 019/18 Samarbeid med ungdomsorganisasjon i Nepal 13](#_Toc514936700)

[SAK 020/18 Økonomi 13](#_Toc514936701)

[SAK 021/18 Datoplan 2018 14](#_Toc514936702)

[SAK 022/18 Eventuelt 14](#_Toc514936703)

[A) Informasjon til styremedlemmer: 14](#_Toc514936704)

[B) Nordisk leir 14](#_Toc514936705)

[c) Det ble gjennomført en midtveisevaluering i løpet av møtet. 14](#_Toc514936706)

## SAK 001/18 Godkjenning av innkalling og saksliste

Vedtak: Innkalling og saksliste godkjennes med tillegg i sak 002/18 orienteringer

## SAK 002/18 Orienteringer

###  A) Landsstyremøte BlindeforbundetTanita skal representere NBfU på Landsstyremøtet i Blindeforbundet. Hun orienterte om de sakene som skulle opp på møtet.

###  B) Møte med NHfU

Tanita orienterte om samtalen med NHfU om Oslo Pride og en felles leir. Leiren blir samtidig som Ung Uke og det vil derfor være få medlemmer fra NBfU som kommer til å delta. De skal ha et opplegg på Oslo Pride og vi inviterer våre medlemmer. De er veldig interessert å samarbeide med oss i fremtiden også.

### C) Møte med Unn Ljøner Hagen og Arnt Holte

Trine og Bernt deltok i møte med Unn Ljøner Hagen og Arnt Holte. Dette for å ha et formelt fora for ledelsen i NBfU og NBF der vi kan diskutere aktuelle saker som gjelder begge organisasjonene. Vi diskuterte #metoo og landsstyremøtet.

### D) Ungdomspanel i statped

I dette panelet sitter blant annet NBfU, ADHD Ung, Dysleksi ungdom, døveforeningen og NHfU. Statped er litt usikre på hvordan man skal bruke dette panelet da dette er nytt. Det ble diskutert om vi har noen vara til utvalget. Bernt er vår representant i utvalget.

###  E) Brukerkonferanse Statped

Bernt var på Brukerkonferansen til Statped. Den ble avholdt i februar. Første dagen var for brukerrepresentanter og faglig påfyll. Statped skal lage en Chat pod og dette ble presentert og diskutert første dagen av konferansen. Dag to var åpen for alle og der holdt Bernt et innlegg og deltok i en debatt om spesialundervisning.

### F) Brukerutvalget Nordahl-utvalget

Dette er en ekspertgruppe for barn og unge med spesialundervisning og tilrettelegging. 21. mars skal rapporten overleveres (muligens senere).

Vedtak: Sakene tas til orientering

## SAK 003/18 Invitasjoner

###  A) Barne- og ungdomstinget (BUT)

BUT avholdes 20. og 21. april 2017. Vi har to representanter som må velges. Fatuma Abdi og Viktoria Røksland foreslås.

Vedtak: Representanter forespørres

###  B) Landsmøte DBSU

Tanita skal representere NBfU på landsmøtet i DBSU. Hun orienterte litt om hva hun tenkte.

Vedtak: Saken tas til orientering

###  C) Frokostmøte om arbeid

Vedtak: Trine melder seg på møtet dersom hun fortsatt har mulighet.

## SAK 004/18 Utvalgene i NBfU

### A) Interessepolitisk utvalg

Bernt orienterte om arbeidet i NBFU sitt Interessepolitiske utvalg. Samarbeidet og kommunikasjonen i gruppen fungerer godt. Det er nå fem personer i utvalget. Det har blitt diskutert ulike saker, som for eksempel Statped sin organisering etter regionsreformen, samt vært i kontakt med Kahoot og Canvas. De har også vært i kontakt med interessepolitisk avdeling i Blindeforbundet og diskutert utfordringen om at NAV anbefaler unge synshemmede om å gå på uføretrygd. Bernt har løpende kontakt med Blindeforbundet på aktuelle saker.

Sentralstyret får alle referater tilsendt fra utvalget.

### B) Internasjonalt utvalg

Fatuma orienterte om arbeidet i det internasjonale utvalget. Utvalget har hatt et fysisk møte og tre-fire telefonmøter. De har jobbet med Blindkluderingssøknaden. Søknaden trenger mye research og målet er å ha den ferdig til fristen i september.

4-8 juni er det et nettverksmøte som to fra utvalget skal være med på. Kommunikasjonen i utvalget fungerer veldig godt. De bruker mail og Facebook som kommunikasjonsmidler.

Sentralstyret diskuterte også den organisasjonen fra Bulgaria som har kontaktet oss. Organisasjonen er en ny og vi ønsker å svare på mailen.

Vedtak: Saken tas til orientering og organisasjonen i Bulgaria kontaktes.

## SAK 005/18 Regionene Rundt

Tanita informerer om arbeidet Regionsutvalget har gjort og hvordan statusen er i de ulike regionene.

Bernt orienterte fra årsmøte i region øst i Drammen. Årsmøtet ble avholdt på lørdagen før lunsj. Det var to medlemmer fra Telemark tilstede og årsmøtet vedtok å ta med Telemark i Øst. Søndagen tilbrakte de på badeland. De har mistet bingoavtalen sin.

Trine orienterte om arbeidet i Vest. De skal arrangere årsmøtet 20-22. april i Stavanger og Bernt er sentralstyrets representant på årsmøtet.

Det ble diskutert om agderfylkene burde bli en del av vest. Det er i dag 32 medlemmer i de fylkene. Sentralstyret mente at det skulle være opp til medlemmene i regionene hvis de ønsker det. Vi venter til etter årsmøtene før diskusjonen fortsettes.

Fatuma orienterte om arbeidet i region midt. De skal ha årsmøtet 6-8. april. På lørdagen er det årsmøte og tur til en aktivitetspark. Region midt jobber med et arbeidslivsprosjekt som nå har gått fra forprosjektfasen til hovedprosjektfasen.

Det har vært møte med Trøndelag og Møre og Romsdal fylkeslag på fellesstyremøtet. Antallet medlemmer på arrangementene har vært varierende. Tanita er representant fra sentralstyret på årsmøtet.

Tanita orienterte om arbeidet i Nord. 12-15. april avholdes årsmøtet på Evenes syn- og mestringssenter. Det ser ut som om vi får 5-6 medlemmer i styret og en full valgkomite. De skal arrangere et scooterarrangement i Alta helgen før. Dette arrangementet får støtte i form av herreløse arv.

Bernt informerte om to arrangement som man arrangerer i Hedopp. En bowlingkveld i Hamar og en i Gjøvik i løpet av april.

Medlemstallene for 2017 er følgende:

Totalt antall medlemmer er 479 og antallet tellende medlemmer er 264. Dette er fordelingen på regionene:

Region Hedopp 39 medlemmer og 21 tellende medlemmer
Region Nord 44 medlemmer og 23 tellende medlemmer
Region Sør 49 medlemmer og 35 tellende medlemmer
Region vest 80 medlemmer og 47 tellende medlemmer
Region Midt 81 medlemmer og 42 tellende medlemmer
Region Øst 183 medlemmer og 96 tellende medlemmer

Tellende medlemmer er de som født 1992 eller tidligere

Per 6. mars så er snittalderen i NBfU 24,2 år

Vedtak: Informasjonen om status i de ulike regionene tas til orientering. Sentralstyret støtter at Telemark blir en del av Region øst og stiller seg positive til at Region Øst ser på sin egen regioninndeling.

## SAK 006/18 NBfU i Media og sosiale medier

Vi har ikke hatt noen innlegg på trykk siden forrige sentralstyremøte.

Status sosiale medier:

Facebook:1230 personer som liker og 1206 personer som følger pagen. Dette er en oppgang med 11 personer som liker pagen siden 1. januar 2018

143 følgere på Twitter (+1 siden forrige møte)

330 følgere på Instagram (+ 16 siden forrige møte)

Vedtak: Saken tas til orientering

## SAK 007/18 Evaluering NBfU-konferansen

Trine-Lise gikk igjennom følgende resultater fra evalueringen av NBfU-konferansen:

Det var fem personer som svarte på evalueringen. Dette er en veldig lav svarprosent. Svarene fra evalueringene er lagret på NBfU sin harddisc på kontoret.

Sentralstyrets diskusjon etter evalueringen:

Man diskuterte evalueringen og man syntes Cochs pensjonat var et godt sted å være. Maten i løpet av helgen var veldig god. Bernt orienterte om helgen og hva som ble jobbet med. Det startet ganske sent på fredagen. Gruppen var veldig variert og man delte derfor inn hele gruppen til mindre grupper. I gruppearbeidet så må det være tydelige gruppeledere for å få det til å fungere. Det var uheldig at det bare var to personer fra sentralstyret tilstede. På søndagen så ble det delt inn i tre grupper, en for fremtidige arrangement, en med prinsipprogram og en om arbeidslivet.

Man diskuterte når man bør ha NBfU-konferansen i løpet av året og første helgen i januar ble foreslått.

Vedtak: Evalueringen tas til orientering og sentralstyret mener at dette er en konferanse som man bør ha vært år.

## SAK 008/18 Evaluering av Spark VM

Trine-Lise gikk igjennom resultatene fra evalueringen av Spark VM. Full evaluering ligger lagret på NBfU-hard disc.

27 personer har svart på evalueringen som ble sendt ut i etterkant av spark VM.

Diskusjonen i sentralstyret:

Man diskuterte om man skulle ha buss eller ikke, men man var enig i at rutebuss er det beste. Man mener Spark VM er et godt arrangement som vi kan fortsette å ha i fremtiden. Dette er et godt arrangement for å rekruttere nye medlemmer.

Arrangementskomiteen gjorde en god jobb og de gjorde mye i forkant av arrangementet. Det var to deltagere som ikke fikk mulighet å være med på grunn av praktiske grunner. Man kan ha med flere deltagere neste år. I år var det 34 deltagere, 1 personlig ledsager og tre fellesledsagere. Det var en ekstra ledsager på spark VM.

Vedtak: Evalueringen tas til orientering og sentralstyret anbefaler at man fortsetter med spark VM i fremtiden.

## SAK 009/18 The Gathering

Trine-Lise har sendt ut invitasjon til sentralstyret, styret i region øst, interessepolitisk utvalg og de som var med på TG i 2016 til å delta på standen som NBfU skal ha på TG i år. Christian Thon har kontaktet Trine-Lise for å hjelpe til å finne folk som kan være med. Det ble ikke funnet noen som hadde mulighet å stille på stand på The Gathering

Vedtak: NBfU stiller ikke med stand på The Gathering

## SAK 010/18 Tillitsvalgtskonferansen 2018

Bernt orienterer om status for Tillitsvalgtskonferansen.

Forslag til program sendes til to som har vært med tidligere og en som er ny slik at disse kan komme med tilbakemeldinger. Sentralstyret mottar programmet når man har fått innspill fra de to erfarne deltagerne; Kristoffer Lium og Lena Gimse, samt et nytt styremedlem, Maiken Mucha. Innspillene tas med inn i programmet.

Vedtak: Trine-Lise sender ut program da innspillene har blitt tatt inn og kontakter foredragsholdere. Cecilie sender ut invitasjon til regionene.

## SAK 011/18 Landsmøtet 2018

Trine-Lise orienterer om status for Landsmøtet 2018. Vi venter til vi har fått svar fra Radisson Blu Gardermoen før vi bestemmer om vi skal flytte landsmøtet fra Fornebu til Gardermoen.

Vedtak: Dersom prisen på Radisson Blu ikke er for dyr bytter man landsmøtehotell til dette på grunn av mindre reisetid for de med fly.

## SAK 012/18 Arendalsuka 2018

Trine-Lise orienterte om Blindeforbundet sine planer og åpner til diskusjon. 13-18 august avholdes Arendalsuka i år. Invitasjonen fra 2017 sees på. Tanita har ansvaret og sjekker med medlemmer. Interpol og tidligere deltagere får svar først om de får være med i år også.

Vedtak: NBfU stiller med folk på Arendalsuka 2018 og Tanita er ansvarlig.

## SAK 013/18 NBfU på sommerleirene

Det ble diskutert om vi skulle stille på sommerleirene. Trine finner folk som skal verve på leir og snakker med folk som er medlemmer hos oss.

Vedtak: NBfU verver medlemmer på ungdomsleir i år. Trine-Lise skal se igjennom deltakerlisten for å finne noen folk som kan ha ansvar for dette.

## SAK 014/18 Søknader som er sendt inn til diverse støtteordninger og oppfølging av fremtidige søknader

Det ble orientert om søknadene som har blitt sendt inn og man gikk igjennom status for fremtidige søknader.

Vedtak: Det ble ikke sendt inn søknader til herreløse arv, mangfold og inkludering eller Extrastiftelsen i mars.

## SAK 015/18 Årsmelding fra trygghetsgruppen

Anette Klein fra trygghetsgruppen gikk igjennom årsberetningen fra Trygghetsgruppen. Det ble åpnet til diskusjon i etterkant og man spurte om hvordan gruppen har fungert.

Sentralstyret ble enig i at rapporten skal inneholde følgende:

1. Hvilke arrangement som trygghetsgruppen har vært representert på.

2. Antall saker de har hatt i løpet av året og type saker. Her kan det være fordelt mellom sentralt og regionalt.

3. Samarbeidet i gruppen, med sentralstyret og mellom medlemmer av gruppen og leder.

Sentralstyret mente at årets rapport var for omfattende.

Trygghetsgruppen har hatt et samarbeidsmøte med trygghetgruppen i Blindeforbundet.

I forbindelse med #metoo har gruppen hatt flere telefonmøter. Samarbeidet i gruppen fungerer godt og det er viktig med en samling i løpet av året.

Vedtak: Årsmeldingen tas til orientering og Anette tar med seg innspillene tilbake til trygghetsgruppen

## SAK 016/18 Status - oppfølging av målplan

På landsmøtet 2017 ble følgende målplaner vedtatt:

Målplanpunkt 1.

Synshemmede i utdanning.

Norges blindeforbunds ungdom skal i den neste landsmøteperioden arbeide særlig med synshemmede i utdanning. Dette skal gjøres ved å:

· Gå i dialog med Utdanningsdirektoratet om utarbeidelse av en veileder til lærere for synshemmede elever i grunnskolen og i videregående opplæring. NBfU bidrar i kartleggingsprosessen.

· Besvare alle mulige høringer på utdanningsfeltet.

· Jobbe aktivt opp mot blindeforbundet i utdanningsspørsmål

Målplanpunkt 2.

Utadrettet kommunikasjon

Det skal i løpet av landsmøteperioden sees på følgende:

- Nye hjemmesider

- Blogg og andre eksterne kommunikasjonsplattformer

Med målplan 1 har Interessepolitisk utvalg jobbet med to høringer så langt. Interessepolitisk utvalg mener at Blindeforbundet sitt arbeid med veiledere for lærere og foreldre ivaretar punkt 1 i den første målplanen. Sentralstyret ønsker at Bernt ser på veilederen til Blindeforbundet og hvordan denne fungerer. Sentralstyret mener også at dette ivaretar punkt 1 hvis målet er det samme.

På målplan 2 har Fatuma og Stian sett på hjemmesidene våre. De skal se videre på Wordpress.

Vedtak: Status tas til orientering og arbeidet med målplanene fortsetter. Kommunikasjonsstrategien legges fram på neste møte.

## SAK 017/18 #Metoo og rutiner ved varsler

Unn Ljøner Hagen var med på telefon og orienterte om #metoo i Blindeforbundet og arbeidet Blindeforbundet gjør i etterkant av disse. Dette blir et tema på landsstyremøtet til uken.

Det har blitt etablert en varslingsportal på nettsidene hvor man kan varsle anonymt hvis man vil.

Bernt orienterte om rutiner for varslinger i NBfU. Vi har stor aldersforskjell i organisasjonen så det er viktig å være observant på arrangement der deltagerne har et stort aldersspenn.

Informasjonen fra trygghetsgruppen må være enkel å finne for medlemmer som denne kan være aktuell for. Vi må finne en anonym måte å kontakte NBfU sin trygghetsgruppe.

Det skrives en tekst om rutiner i forbindelse seksuelle overgrep og #metoo som sendes til alle i tillitsvalgtsgruppen.

Vedtak: Sentralstyret følger opp diskusjonen om #metoo og rutiner. Trine-Lise sender en tekst om seksuell trakassering og overgrep til sentralstyret som må godkjennes før den legges ut på tillitsvalgtsgruppen.

## SAK 018/18 GDPR og personvern

Trine-Lise orienterer om arbeidet med GDPR i NBfU. Hun har også vært på møte i Blindeforbundet sitt utvalg som jobber med dette. Her er listen som har blitt sendt ut på mail tidligere som man nå jobber med:

- Få oversikt over all persondata vi behandler og hvordan vi oppbevarer dette, samt om vi tar inn noe unødvendig persondata

- Lage dokument med oversikt over hva vi har for persondata og hvordan vi behandler det. Dette dokumentet skal være en oversikt dersom vi får kontroll

- Lage rutine for utskrevne dokumenter (se på personlige koder på skrivere?)

- Endre innmeldingsidene på hjemmesidene for at de skal passe den nye lovgivningen

- Lage personvernerklæring som skal være tilgjengelig på nettsidene

- Se igjennom de avtalene vi har med ulike databehandlere

- Lage årsplan for gjennomgang av rutiner og risikovurdering av arbeidet med personvern i NBfU

- Lage dokument med rutiner ved avvik

Vedtak: Cecilie går igjennom personvernerklæring og sender den til sentralstyret da den har fått et språk som passer våre yngste medlemmer. Oversikten over persondata tas til orientering

## SAK 019/18 Samarbeid med ungdomsorganisasjon i Nepal

Bernt orienterte om en mail fra Hannes i Unga med synsnedsättning (US). I denne mailen fikk man en gjennomgang av hvordan samarbeidet oppstod og hvordan US har hjulpet organisasjonen til å starte.

Det skal sendes en søknad til aktuelt sted for at vi skal kunne besøke ungdomsorganisasjonen i Nepal og se hvordan de jobber. Solveig Marie kontakter internasjonal avdeling om dette.

Vedtak: Solveig Marie ser nærmere på hvordan man kan starte et samarbeid med ungdomsorganisasjonen i Nepal

## SAK 020/18 Økonomi

Trine-Lise la fram regnskap for 2017 og budsjett 2018. Aktivitetsregnskapet for 2017 ble skrevet under av alle styremedlemmer. 100.000kr mer budsjetteres til Høstkurset og 15.000kr tas fra The Gathering og settes til Arendalsuka.

Sentralstyret vedtok at man skulle arrangere et matkurs og derfor valgte man å budsjettere med 100.000kr mer til dette kurset. Trine-Lise skal kontakte videregående skoler som har matfag på Romerike for å se om man kan ha dette kurset der. Fatuma har ansvar for kurset og Thomas Peleen forespørres om han vil være med i arbeidsgruppen.

Vedtak: Regnskap 2017 tas til orientering og endringer til budsjett 2018 vedtas.

## SAK 021/18 Datoplan 2018

Mars:

16.-18 mars sentralstyremøte

Mai:

4.-6. mai Tillitsvalgtskonferansen

Juni

15.-17. juni sentralstyremøte,

September

14.-16. september Landsmøte, Hurdal

Oktober

19.-21. oktober Høstkurs

## SAK 022/18 Eventuelt

### Informasjon til styremedlemmer:

Det ble diskutert om man skulle videreutvikle «how to be a styremedlem» til sentralstyret også. Man ble enig i at man ønsket å gjøre det. Tanita fikk ansvar for dette:

### Nordisk leir

1000kr i egenandel og de som ikke har vært med før prioriteres. Invitasjonen sendes ut til alle medlemmer.

### c) Det ble gjennomført en midtveisevaluering i løpet av møtet.